1. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 46284/Ι.545 της 27/28 Αυγ. 1951 Περί εγκρίσεως του Κανονισμού του Ι.Κ.Α. «περί συγκροτήσεως τακτικών και ειδικών εκτάκτων Επιτροπών, καθορισμού των αρμοδιοτήτων και αποζημιώσεων τούτων. Έχοντες υπ’ όψιν: 1.Τας οικείας διατάξεις του Α.Ν. 1846/51 «περί Κοινωνικών Ασφαλίσεων» και 2.Την διά του υπ’ αριθ. 26701/167/16.8.51 εγγράφου της Γενικής Διευθύνσεως του Ι.Κ.Α. υποβληθείσαν ημίν πρότασιν Σχεδίου Κανονισμού «περί συγκροτήσεως τακτικών και ειδικών εκτάκτων επιτροπών, καθορισμού των αρμοδιοτήτων και των αποζημιώσεων τούτων, αποφασίζομεν: Όπως ο Κανονισμός «περί συγκροτήσεως τακτικών και ειδικών εκτάκτων επιτροπών, καθορισμού των αρμοδιοτήτων και αποζημιώσεων τούτων» του Ι.Κ.Α. διατυπωθή και ισχύση ως ακολούθως: Άρθρ. 1.-1.Παρά τη Γενική Διευθύνσει του Ιδρύματος συνιστώνται αι κάτωθι Τακτικαί Επιτροπαί και Συμβούλια. 1)Επιτροπή Διοικήσεως 2)Ανώτατον Υγειονομικών Συμβούλιον 3)Τεχνικόν Συμβούλιον 4)Επιτροπή προγράμματος, πρ/σμού και επενδύσεων 5)Επιτροπή Στεγάσεως 6)Επιτροπή Προμηθειών Εσωτερικού 7)Επιτροπή Προμηθειών Εξωτερικού 8)Επιτροπή Παραλαβών υλικού 9)Επιτροπή Παραλαβών Έργων 10)Επιτροπή επί των Κανονισμών 11)Επιτροπή Ελέγχου και Εποπτείας Εάν αι υπηρεσιακαί ανάγκα επιβάλλουν, δύναται να συνιστώνται πλείονες επιτροπαί εκ των υπ’ αριθ. 6, 8 και 9 αναφερομένων 2.Εκάστη των κατά την προηγουμένην παράγραφον Επιτροπών ή έκαστον Συμβούλιον, εφ’ όσον δεν ορίζεται δι’ ετέρας ειδικής Κανονιστικής διατάξεως διάφορος σύνθεσις, αποτελείται εκ τριών έως πέντε μελών, εξ ων 2 έως 4 μέλη του Δ.Σ. μεταξύ των οποίων ορίζεται και ο Πρόεδρος και ο Αναπληρωτής του εν περιπτώσει κωλύματος, και ο Γεν. Διευθυντής ή ο Αναπληρωτής Γεν. Διευθυντής. Των τακτικών μελών εκάστης επιτροπής ή Συμβουλίου ορίζονται ισάριθμα αναπληρωματικά, αντιστοίχως λαμβανόμενα εκ των τακτικών ή αναπληρωματικών μελών του Δ.Σ.  Τον Γεν. Διευθυντήν ή τον Αναπληρωτήν Γεν. Διευθυντήν αναπληρούν οι νόμιμοι αυτών αναπληρωταί. Γραμματεύς εκάστης των επιτροπών ή των Συμβουλίων ορίζεται δι’ αποφάσεως του Αναπληρωτού Γεν. Διευθυντού υπάλληλος του Ιδρύματος. 3.Η αρμοδιότης εκάστης των κατά τ’ ανωτέρω Επιτροπών ή Συμβουλίων και η θητεία των μελών των, όπου δεν ορίζονται ρητώς δι’ ετέρας ειδικής κανονιστικής διατάξεως, καθορίζονται διά της συνιστώσης αποφάσεως του Δ. Συμβουλίου. 4.Εις απάσας τας κατά τα ανωτέρω Επιτροπάς ή Συμβούλια όπου δεν προβλέπονται δι’ ειδικής κανονιστικής διατάξεως, ή διά της συνιστώσης την επιτροπή, αποφάσεως του Δ. Σ. η συμμετοχή του Γενικού Διευθυντού ή του Αναπληρωτού Γεν. Δ/ντού, ως μελών, μετέχουν ούτοι, αναλόγως των εις την αρμοδιότητα εκατέρου τούτων κατά τας διατάξεις του άρθρου 14  παρ. 6 και 7 του Ν. 1846/51 αναγομέΣελ. 339 Κανονισμός Επιτροπών 15Β.Ι.α.1 νων θεμάτων, της συμμετοχής των εν τη περιπτώσει ταύτη μή υπολογιζομένης εις την σύνθεσιν εκάστης Επιτροπής ή Συμβουλίου. Ούτοι δύνανται να υποβάλουν προτάσεις, ψηφίζουν όμως μόνον εφ’ όσον προβλέπεται η συμμετοχή των ως μελών. Επίσης δύναται να παρίσταται εις παν Συμβούλιον ή Επιτροπήν ο Πρόεδρος του Δ.Σ. έστω και αν δεν προβλέπεται η συμμετοχή αυτού ως μέλους. Εν τη περιπτώσει ταύτη ούτος προεδρεύει του Συμβουλίου ή της Επιτροπής και ψηφίζει, εξομοιούμενος κατά πάντα προς τα λοιπά μέλη. 5.Εις τας επιτροπάς και Συμβούλια ορίζονται εισηγηταί μέλη τούτων ή αρμόδιοι υπάλληλοι του ΙΚΑ κατά τας εκάστοτε ισχυούσας ειδικάς κανονιστικάς διατάξεις ή ελλείψει τούτων διά της συνιστώσης τας επιτροπάς αποφάσεως του Δ.Σ. ΄Αρθρ. 2.-1.Εκάστη των κατά τα ανωτέρω Επιτροπών ή Συμβουλίων συνέρχεται εις συνεδρίασιν προς άσκησιν των ανατιθεμένων αυτοίς αρμοδιοτήτων, κατόπιν εγγράφου προσκλήσεως του οικείου Προέδρου, οσάκις επιβάλλεται τούτο εκ των υπηρεσιακών αναγκών του Ιδρύματος. Δύνανται όμως να ορίζωνται υπό του Πρόεδρου τακταί ημέραι και ώραι συνεδριάσεων τούτων. 2.Εκάστη Επιτροπή ή Συμβούλιον ευρίσκεται εν απαρτία ελλείψει ειδικών κανονιστικών διατάξεων, εάν τα παρόντα μέλη είναι πλείοντα των απόντων, αι δε αποφάσεις λαμβάνονται διά της απολύτου πλειοψηφίας των παρόντων.  Εν ισοψηφία επικρατεί η γνώμη υπέρ ης εδόθη η ψήφος του Προέδρου. Επί παρουσίας δύο μελών απαιτείται διά την λήψιν αποφάσεως ομόφωνος γνώμη. 3.Των συνεδριάσεων εκάστης επιτροπής τηρούνται πρακτικά υπό του γραμματέως ταύτης, εις α καταχωρίζονται συνοπτικώς αι κατά ταύτας γενόμεναι συζητήσεις και λαμβάνονται αποφάσεις, αναγινώσκονται και επικυρούνται εις επομένην συνεδρίασιν και υπογράφονται υπό του Προέδρου των παραστάντων μελών και του Γραμματέως. 4.Αι αποφάσεις εκάστης Επιτροπής ή εκάστου Συμβουλίου εκτελούνται μόνον μετά την επικύρωσιν των πρακτικών της σχετικής συνεδριάσεως, εκτός εάν αύτη αποφασίση την άμεσον εκτέλεσιν αυτών ή εξουσιοδοτήση τον Πρόεδρον όπως επικυρώση ταύτα. 5.Εκάστη Επιτροπή ή Συμβούλιον επιμελεία του οικείου Προέδρου, δέον να υποβάλη εις το Δ.Σ. εις την αρχήν εκάστου διμήνου κατάστασιν των κατά την παρελθούσαν διμηνίαν πεπραγμένων αυτών. Σελ. 340 ΄Αρθρ. 3.-1.Παρ’ εκάστω Υποκ/τι του Ιδρύματος συνιστώνται δι’ αποφάσεως της οικείας Τοπικής Διοικητικής Επιτροπής Τριμελείς Επιτροπαί: α)Προμηθειών β)Παραλαβών γ)Στεγάσεως και Οικοδ. Προγράμματος. 2.Εκάστη των επιτροπών τούτων αποτελείται εκ δύο τακτικών μελών της Τοπικής Διοικητικής Επιτροπής μεταξύ των οποίων ο εις ορίζεται Πρόεδρος και εκ του Διευθυντού του Υποκ/τος ή του νομίμου αναπληρωτού ή άλλων υπαλλήλων τούτου.  Διά της αυτής αποφάσεως ορίζονται και ισάριθμα αναπληρωματικά μέλη εκ τακτικών ή αναπληρωματικών μελών της ΤΔΕ. Χρέη Γραμματέως εκάστης των επιτροπών τούτων εκτελεί υπάλληλος του οικείου Υποκ/τος, οριζόμενος υπό της τοπικής Διοικητικής Επιτροπής αυτού. 3.Το Δ.Σ. δύναται να συνιστά παρά τοις Υποκαταστήμασι τακτικάς ή εκτάκτους επιτροπάς εκ μελών της ΤΔΕ, ή άλλων ειδικών προσώπων και υπαλλήλων του Ιδρύματος. Διά της συνιστώσης την επιτροπήν αποφάσεως καθορίζεται η σύνθεσις, η αρμοδιότης και η θητεία των επιτροπών τούτων. 4.Αι διατάξεις του προηγουμένου άρθρου εφαρμόζονται αναλόγως και επί των υπό του παρόντος άρθρου προβλεπομένων επιτροπών. ΄Αρθρ. 4.-Δύναται το Δ.Σ. να συνιστά, εκτός των εν άρθρ. 1 αναφερομένων τακτικών επιτροπών και ετέρας τακτικάς τοιαύτας, ως και εκτάκτους προς μελέτην ειδικών θεμάτων, εκ μελών του Δ.Σ., ειδικών προσώπων και υπαλλήλων του Ιδρύματος.  Διά της συνιστώσης την επιτροπήν  αποφάσεως καθορίζεται ειδικώτερον η σύνθεσις αυτών και η αρμοδιότης των. ΄Αρθρ. 5.-Εις τους μετέχοντας πασών των υπο των διατάξεων των προηγουμένων άρθρων του παρόντος επιτροπών και Συμβουλίων, ως και εις τους εισηγητάς και Γραμματείς τούτων καταβάλλεται δι’ έξοδα κινήσεως και τας παρεπομένας προς άσκησιν των καθηκόντων τούτων δαπάνας αποζημίωσις κατά συνεδρίασιν ή μηνιαία τοιαύτη οριζομένη δι’ αποφάσεως του Δ.Σ. του Ιδρύματος. ΄Αρθρ. 6.-Πάσα άλλη λεπτομέρεια διά την εφαρμογήν των διατάξεων του παρόντος Κανονισμού μή προβλεπομένη υπ’ αυτού ρυθμίζεται δι’ αποφάσεως του Δ.Σ. του Ιδρύματος. 15Β.Ι.α.1 Κανονισμός Επιτροπών 